b"\n_START_ARTICLE_\nL'arbre de la vida (pel\xc2\xb7l\xc3\xadcula de 1957)\n_START_SECTION_\nArgument\n_START_PARAGRAPH_\nEl 1862, a Freehaven, comtat de Raintree, els estudiants acaben el seu any posant per la foto de classe. Entre ells, John Wickliff Shawnessy i Nell Gaither, amics d\xe2\x80\x99infantesa, s\xe2\x80\x99estimen. El professor Jerusalem Webstern Stiles explica als seus estudiants la llegenda local, la de l\xe2\x80\x99Arbre de la vida, l\xe2\x80\x99arbre m\xc3\xadtic de fulles d\xe2\x80\x99or, que donaria a qui el troba el secret de la vida. John, jove idealista, decideix de trobar-lo i recorre les maresmes a la seva cerca. Per\xc3\xb2 s\xe2\x80\x99extravia i est\xc3\xa0 a punt d'ofegar-se. De retorn a la ciutat, renuncia a la seva investigaci\xc3\xb3 i torna a fer la seva vida insaciable._NEWLINE__NEWLINE_Temps m\xc3\xa9s tard, en una festa de la Independ\xc3\xa8ncia, John coneix Susanna Drake vinguda de Nova Orleans. S\xe2\x80\x99enamora r\xc3\xa0pidament de la bonica sudista i quan aquesta li anuncia que est\xc3\xa0 embarassada, el jove decideix casar-s\xe2\x80\x99hi. En la seva lluna de mel a Nova Orleans, Susanna descobreix que el seu marit \xc3\xa9s un abolicionista, i impactada, proclama nerviosament que no hi ha res pitjor que tenir una gota de sang negra a la sang, i aix\xc3\xb2, malgrat l'aut\xc3\xa8ntica estimaci\xc3\xb3 que tenia per la seva dida negra Henrietta, avui morta._NEWLINE_John comprova que la seva dona est\xc3\xa0 turmentada pel seu passat. Visitant les ru\xc3\xafnes de la plantaci\xc3\xb3 de Susanna, John s\xe2\x80\x99assabenta que va sobreviure de nena a un incendi que va destrossar la seva casa emportant-se els seus pares i la seva dida Henrietta. Apr\xc3\xa8n igualment que la mare de Susanna era dement i la possibilitat d\xe2\x80\x99heretar la malaltia obsedeix Susanna. _NEWLINE_ Tornen a Raintree, els anys passen, els Shawnessy tenen un fill, Jim, i viuen en una aparen\xc3\xa7a de felicitat. El naixement del seu fill va revifar els seus turments, els problemes de comportament s\xc3\xb3n cada cop m\xc3\xa9s freq\xc3\xbcents en Susanna. En una escena, la jove declara que \xc3\xa9s responsable de la mort dels seus pares. De nena, adonant-se que el seu pare estava enamorat d\xe2\x80\x99Henrietta, Susanna hauria revelat per una frase a mitges dirigida a la seva mare la relaci\xc3\xb3 del seu pare. Aquella nit, en un atac de bogeria, la seva mare cala foc a la cambra d'Henrietta, l\xe2\x80\x99incendi s\xe2\x80\x99est\xc3\xa9n per la casa atrapant els seus pares i la dida. Susanna sempre s\xe2\x80\x99ha sentit responsable de la trag\xc3\xa8dia._NEWLINE__NEWLINE_Malgrat tot l\xe2\x80\x99amor i el suport que li d\xc3\xb3na John, Susanna fuig amb el seu fill cap al Sud. La Guerra de Secessi\xc3\xb3 esclata i John ha de marxar al front. Troba amics de Raintree, Flash i Stiles, en el camp de batalla. La seva companyia s\xe2\x80\x99acosta a la regi\xc3\xb3 on vivia Susanna, troba el seu fill i li anuncia que la seva dona \xc3\xa9s afectada de bogeria, i \xc3\xa9s internada en un asil. Al final de la guerra, John va a buscar la seva dona i la porta amb ells._NEWLINE_Apaivagada, Susanna s\xe2\x80\x99adona de l\xe2\x80\x99amor que Nell Gaither t\xc3\xa9 cap al seu marit i la serenitat que podria aportar a la seva fam\xc3\xadlia. Un vespre, marxa a buscar els somnis enterrats de John i despr\xc3\xa9s de dir ad\xc3\xa9u al seu fill es dirigeix cap a les maresmes a trobar l\xe2\x80\x99Arbre de vida. El seu fill la segueix. L'endem\xc3\xa0, descobrint la seva desaparici\xc3\xb3, John organitza partides per trobar-los. Susanna \xc3\xa9s descoberta ofegada. M\xc3\xa9s tard, trobar\xc3\xa0 el seu fill adormit al peu d\xe2\x80\x99un arbre, el gran Arbre daurat brillant en la llum del sol.\n_START_SECTION_\nAl voltant de la pel\xc2\xb7l\xc3\xadcula\n_START_PARAGRAPH_\nLa Metro-Goldwyn-Mayer, amb l\xe2\x80\x99esperan\xc3\xa7a de fer un nou All\xc3\xb2 que el vent s'endugu\xc3\xa9 i de renovar el seu triomf, havia comprat els drets del best-seller de 1.100 p\xc3\xa0gines de Ross Lockridge Jr., Raintree County, escrit el 1948. Diveros guionistes van treballar en la seva adaptaci\xc3\xb3 durant sis anys i els realitzadors William Wyler i Richard Brooks van ser considerats abans de confiar la direcci\xc3\xb3 a Edward Dmytryk._NEWLINE_La pel\xc2\xb7l\xc3\xadcula ser sovint presentada com la versi\xc3\xb3 ianqui de la pel\xc2\xb7l\xc3\xadcula de Victor Fleming, per\xc3\xb2 ser\xc3\xa0 clarament inferior al seu c\xc3\xa8lebre model._NEWLINE_Es van construir decorats sencers a Culver City, Calif\xc3\xb2rnia en el lot N\xc3\xbamero 3 dels estudis de la MGM. Aix\xc3\xad la ciutat de Freehaven va ser realitzada a partir d\xe2\x80\x99uns decorats de western als quals es van afegir diversos edificis com l\xe2\x80\x99Ajuntament de Freehaven i la seva torre del rellotge._NEWLINE_. El 1971, el lloc de l\xe2\x80\x99Arbre de vida va ser venut a promotors, els decorats van ser tirats a terra i van emergir nous immeubles batejats Raintree condominiums en homenatge a la pel\xc2\xb7l\xc3\xadcula._NEWLINE_ _NEWLINE_La pel\xc2\xb7l\xc3\xadcula tamb\xc3\xa9 va ser rodada a Nova Orleans, Natchez, Mississip\xc3\xad i a Danville, Kentucky._NEWLINE_L'Arbre de vida va costar el r\xc3\xa8cord de 6 milions de d\xc3\xb2lars, un pressupost rarament igualat per una pel\xc2\xb7l\xc3\xadcula MGM rodada als Estats Units. La pel\xc2\xb7l\xc3\xadcula va tenir poc \xc3\xa8xit i va recollir d\xc3\xa8bils beneficis._NEWLINE_La pel\xc2\xb7l\xc3\xadcula va ser rodada en un nou format anomenat \xc2\xab\xc2\xa0MGM Camera 65\xc2\xa0\xc2\xbb, que no es va tornar a utilitzar fins al 1959 a la pel\xc2\xb7l\xc3\xadcula Ben Hur de William Wyler. M\xc3\xa9s tard, el proc\xc3\xa9s va ser rebatejat \xc2\xab\xc2\xa0Ultra Panavision 70\xc2\xa0\xc2\xbb."